Slobodan Šijan
<s>Slobodan Šijan (Beograd, 16. novembra 1946) je srpski slikar, filmski i TV reditelj, scenarista i filmski kritičar, najpoznatiji kao autor niza crnih komedija početkom 1980-ih koje su u tadašnjoj Jugoslaviji stekle izuzetnu popularnost, a sa vremenom i kult status.</s>

<s>Biografija 
Rođen je 16. novembra 1946. godine u Beogradu.</s><s>Njegov otac bio je general JNA i narodni heroj Milan Šijan.</s>

<s>U Beogradu je završio slikarstvo na Akademiji likovnih umetnosti i filmsku režiju na Fakultetu dramskih umetnosti.</s><s>U periodu od 1965 — 1980, aktivno se bavi likovnom umetnošću.</s><s>U početku, blizak je grupi Medijala, da bi kasnije svojim radom nastupao u okviru Nove umetničke prakse 70-ih.</s>

<s>Kao reditelj, bavio se eksperimentalnim filmom, radio je televizijske emisije i filmove, da bi se početkom 80-ih uključio i u profesionalnu kinematografiju.</s><s>Objavio je tekstove o filmu u domaćim i stranim filmskim časopisima, a priredio je i nekoliko knjiga i publikacija o domaćim i stranim filmskim rediteljima.</s><s>Tokom 1990. i 1991. godine bio je direktor Jugoslovenske kinoteke u Beogradu.</s>

<s>Godine 1996, u anketi Akademije za filmsku umetnost i nauku, organizovanoj povodom 100-godišnjice filma u Srbiji, njegov film „Ko to tamo peva“ (1980) proglašen je za najbolji jugoslovenski film snimljen tokom poslednjih 50 godina.</s><s>Profesor je filmske režije na Fakultetu dramskih umetnosti i na Akademiji umetnosti „Braća Karić“ u Beogradu.</s>

<s>Od 2001 predaje na „Loyola Marymount“ univerzitetu u Kaliforniji.</s>

<s>Dela</s>

<s>Reditelj 
 1975. — Sunce te čuva
 1976. — Pohvala svetu 
 1976. — Sve što je bilo lepo 
 1977. — Šta se dogodilo sa Filipom Preradovićem 
 1978. — Najlepša soba
 1979. — Gradilište 
 1979. — Ing. ugostiteljstva 
 1979. — Kost od mamuta 
 1980. — Ko to tamo peva 
 1982. — Maratonci trče počasni krug
 1983. — Kako sam sistematski uništen od idiota 
 1984. — Davitelj protiv davitelja 
 1988. — Tajna manastirske rakije 
 2003. — Siroti mali hrčki 2010 
 2007. — S. O. S. — Spasite naše duše</s>

<s>Pisac 
 1983. — Kako sam sistematski uništen od idiota 
 1984. — Davitelj protiv davitelja</s>

<s>Reference</s>

<s>Spoljašnje veze</s>

<s>Ne sećam se nijednog dobrog ministra kulture (B92, 25. april 2014)</s>

<s>Srpski filmski režiseri
Jugoslavenski filmski režiseri
Biografije, Beograd</s>

